COM7 พบนักลงทุนในงาน Opp Day Q2/63
COM7 พบนักลงทุนในงาน Opp Day Q2/63
24 ส.ค. 2563

บริษัท คอมเซเว่น จำกัด (มหาชน) หรือ COM7 ร่วมกันนำเสนอข้อมูลในงานบริษัทจดทะเบียนพบผู้ลงทุน (Opportunity Day) ผ่านช่องทางออนไลน์ นำโดย นางศันสนีย์ แสงโรจน์เพิ่มสุข สว่างเนตร Head of Brand Marketing พร้อมด้วย นางสาวโยธกา รอดโพธิ์ทอง Head of E-Commerce นางสาวแก้วเจียระไน เขมาสิทธิ์ Head of Apple Business และ นางสาวสกาว ภิพิตรดิลก Head of True Business ตอกย้ำผลการดำเนินงานปีนี้ท้าทายแต่สามารถบริหารจัดการได้อย่างดีเยี่ยม และความสามารถในการทำกำไรที่ดี
โดยผลประกอบการงวด 6 เดือนแรกปี 2563 มีรายได้รวม 15,970.7 ล้านบาท และมีกำไรส่วนของบริษัทใหญ่ 562.4 ล้านบาท เติบโตขึ้นแม้อยู่ในสถานการณ์ล็อกดาวน์ที่ต้องปิดสาขานานกว่า 1 เดือน จากกลยุทธ์เปลี่ยนสำนักงานใหญ่เป็นคลังสินค้า การขายออนไลน์ และการไดร์ฟทรู ประสบความสำเร็จ รวมถึง ความสำเร็จในการจัดแคมเปญให้เช่าในช่วง Work From Home มองครึ่งปีหลังผลงานฟื้นตัวจากครึ่งปีแรก